Կառավարության ներկայացրած նախագծով առաջարկվում է վարչապետի ղեկավարությամբ ստեղծել Անվտանգության խորհուրդ, ինչն ըստ էության փոխարինելու է ներկայիս՝ նախագահի գլխավորությամբ գործող Ազգային անվտանգության խորհրդին։ Նոր ստեղծվելիք մարմնում, մինչդեռ, Սահմանադրությամբ պետության գլուխը համարվող նախագահն ընդհանրապես ներգրավված չի լինի, չեն լինի նաև պետության առանցքային մի շարք այլ պաշտոնյաներ՝ ԱԺ նախագահը, Գլխավոր դատախազը, Սահմանադրական դատարանի նախագահը։